Aleksej Labzin

Alexei Labzin (født 7. desember 1978) er en russisk handikappet friidrettsutøver, som konkurrerer i sprintløp. Han konkurrerer i klassen T13, som er en klasse for synshemmede. 

 Karriere 
Han representerte Russland under Sommer-OL 2008, der han fikk sølv på 100 og 200 meter. På 100 meter tangerte han den paralympiske rekorden i innledningsheatet, med 10,98, men i finalen ble han slått av Jason Smyth, som løp inn på ny verdensrekord med 10,62. Labzin løp på 10,88 i finalen. Også på 200 meter ble han slått av Jason Smyth, men Labzon løp på 21,87.

Ved VM i friidrett for handikappede (IPC Athletics World Championships) i Christchurch på New Zealand i januar fikk han gull på 100 meter, med tiden 11,09. Også på 200 meter fikk han gull, med tiden 22,49, og på 4 x 100 meter stafett vant han gull sammen FredorTrikolitsj, Artem Loginov og Andrei Koptev.IPC - Results Book from 2011 IPC Athletics World Championships (PDF), besøkt 26. september 2012

I april deltok han også ved VM i friidrett for blinde (IBSA World Championships and Games), og vant både 100 og 200 meter der.IBSA - IBSA World Championships and Games  (PDF), besøkt 27. september 2012.

Ved Paralympiske sommerleker 2012 i London fikk han gull på 400 meter. I finalen løp han på 48,59, som var ny paralympisk rekord i denne klassen. Han fikk også gull på 4 x 100 meter stafett, der det russiske laget satte ny paralympisk rekord på 42,66. I tillegg fikk han sølv på 200 meter, bak Jason Smyth. Her løp Labzin inn på ny personlig rekord med tiden 21,95 i finalen. Han deltok også på 100 meter, der han kom på 4.-plass. 

 Referanser 

 Eksterne lenker 
 IPC - historiske resultater - Alexei Labzin
 London 2012 - Alexey Labzin
 London 2012 - Athletics - Men's events (resultater PL 2012)

Kategori:Russiske sprintere
Kategori:Russiske handikappidrettsutøvere
Kategori:Deltakere for Russland under Paralympiske sommerleker 2008
Kategori:Deltakere for Russland under Paralympiske sommerleker 2012
Kategori:Paralympiske mestere for Russland
Kategori:Verdensmestere i friidrett for Russland
Kategori:Fødsler i 1978